KS Daily View 11 ต.ค. 2022
11 ตุลาคม 2565

KS Daily View 11.10.2022 > คาดแกว่งตัวผันผวน รอ Fed Minutes พรุ่งนี้/เงินเฟ้อสหรัฐปลายสัปดาห์ SET คาด 1560-1580 จุด หุ้นแนะนำวันนี้ SIRI
ประเด็นที่เกิดขึ้นเมื่อวาน
ต่างประเทศ :  ตลาดหุ้นสหรัฐเมื่อวานพักฐานลงต่อ โดยดัชนี Dow Jones -0.32%, NASDAQ -1.04% โดย Sector ในดัชนี S&P500 กลุ่มที่ติดลบมากสุด คือ Energy – 2.06%, IT -1.56%, Real Estate -1.2%  หลังจากนาย Jamie Dimon ประธานเจ้าหน้าที่บริหารของ JPMorgan Chase เผยว่า เศรษฐกิจสหรัฐและเศรษฐกิจโลกมีแนวโน้มเข้าสู่ภาวะถดถอยในกลางปีหน้า หรือในช่วง 6-9 เดือนต่อจากนี้ ขณะที่เศรษฐกิจยุโรปได้ถดถอยแล้ว     อัตราแลกเปลี่ยน : Dollar Index ระยะสั้นยังแข็งค่าติดต่อเป็นวันที่ 5 รวม +2.7%ล่าสุดอยู่ที่  112.6 จุด ส่งผลให้ค่าเงินบาท/ดอลลาร์ ล่าสุดกลับมาอ่อนค่าแตะ 38.0บาทอีกครั้ง ประเมินเป็นบวกต่อกลุ่มส่งออก อาทิ TU, ASIAN, CPF
ในประเทศ :  SET Index เมื่อวานปิด 1570.6 จุด(-0.6%DoD) Sector ที่ปรับลงหลักๆ คือ กลุ่มการเงิน CHAYO -7.7%, BAM -6.2%, MTC -5.6%, SAWAD -3.4%, กลุ่มพลังงาน BGRIM -2.4%  GPSC -2.1% ส่วนกลุ่มที่ปรับขึ้น กลุ่มค้าปลีก MAKRO 7.6%, CPALL 3.7%    Finance Sector : ธนาคารออมสินประกาศแผนธุรกิจในปี 2566 จะเข้าสู่สินเชื่อ Personal loan โดยเปิดให้กู้สินเชื่อผ่านแอพชื่อ My Credit วงเงินปล่อยกู้ 1-3 หมื่นบาทต่อคน และคิดอัตราดอกเบี้ยต่ำ 1.25%ต่อเดือน  นักวิเคราะห์ KS ประเมินเป็น Sentiment ลบต่อหุ้นกลุ่มการเงินที่ทำสินเชื่อ Personal loan อาทิ  MTC, SAWAD, SAK, HENG, KTC และ AEONTS  แต่จะไม่กระทบต่อ ASK, THANI, TIDLOR  เนื่องจากไม่ได้ประกอบธุรกิจ Personal loan
Commerce  Sector :  ผู้บริหาร MAKRO ชี้แจงเมื่อวานว่าทาง MAKRO จะไม่เข้าร่วมการประมูล Metro ที่อินเดีย  ประเมินลดแรงกดดันต่อราคาหุ้น CPALL, MAKRO จากประเด็นดังกล่าว มองเป็น Sentiment บวก โดยนักวิเคราะห์ KS ประเมินไม่มีผลกระทบต่อประมาณการปัจจุบัน 
ประเด็นที่ต้องติดตามต่อ
ต่างประเทศ :
1.) ติดตามวันพรุ่งนี้ 12 ต.ค. รายงานตัวเลขสำคัญที่มีผลต่อตลาดหุ้นโลก คือ ตัวเลข PPI เดือน ก.ย. ของสหรัฐฯ คาด +0.2% MoM และ +8.3% YoY รายงานภาวะตลาดน้ำมันของ OPEC และ FOMC minutes
2.) ติดตามกองทุนการเงินระหว่างประเทศ (IMF) จะเปิดเผยรายงานแนวโน้มเศรษฐกิจโลก คาดว่าจะมีการปรับลดคาดการณ์ในปี 2566  จากความกังวลเงินเฟ้อ,รัสเซียบุกโจมตียูเครน
3.) ติดตามอัตราเงินเฟ้อสหรัฐวันที่ 13 ต.ค.  อิงจาก Bloomberg Consensus  คาดที่ 8.1%YoY อ่อนตัวลงติดต่อกันเป็นเดือนที่ 3  หากตัวเลขออกมาต่ำคาดหรือชะลอ จะมีผลทำให้ Bond Yields และค่าเงิน Dollar อ่อนตัวลง บวกต่อตลาดหุ้น  
4.) ติดตามการประชุมสมัชชาใหญ่พรรคคอมมิวนิสต์จีนจะเปิดฉากขึ้นในวันที่ 16 ต.ค. โดยช่วงต้นสัปดาห์ประธานาธิบดีสี จิ้นผิง จีนจัดการประชุมร่วมกับกลุ่มผู้นำระดับสูงของจีน  ซึ่งคาดว่าปูทางให้เขาดำรงตำแหน่งผู้นำสูงสุดของจีนเป็นสมัยที่ 3 รวมถึงติดตามนโยบายผ่อนคลาย Zero Covid ? หากผ่อนคลายมองเป็นบวกต่อ SCGP,D, EKH ,AOT, AAV
กลยุทธ์การลงทุน
KS  ประเมินตลาดหุ้นไทยในช่วงที่เหลือของสัปดาห์จะแกว่งตัว และ Wait& see รอ Fed Minutes พรุ่งนี้และปลายสัปดาห์รอติดตามเงินเฟ้อสหรัฐ, ประชุมพรรคคอมมิวนิสต์จีนจะผ่อนคลาย Zero Covid     KS  ประเมินตลาดหุ้นไทยหากพักฐานคาดจะไม่ทำ New low เนื่องจากยังเห็น Trend การปรับเพิ่มทั้ง GDP Growth และ Maket EPS ของไทยและโอกาสการเกิด Recession ยังต่ำ    หากดัชนีปรับลงมายังมองเป็นจังหวะทยอยสะสมหุ้นพื้นฐานและแนวโน้มกำไรแข็งแกร่ง อาทิ  TU, ASIAN , CPF, SIRI  และมีธีมสนับสนุนราคาหุ้น อาทิ ธีมจีนเตรียมเปิดเมือง อาทิ  SCGP, D, EKH ฯลฯ และกลุ่มหุ้น Defensive ช่วงตลาดผันผวน อาทิ  BEM, GULF, ADVANC, DTAC
ประเมินตลาดหุ้นไทยวันนี้คาด 1560-1580 จุด หุ้นแนะนำ SIRI
Top pick :
SIRI(ราคาทางพื้นฐาน 1.38 บาท)  เราแนะนำเนื่องจาก
1.) คาดกำไรงวด 3Q22 จะเติบโต YoY และ QoQ จากยอดขายที่แข็งแกร่ง ซึ่งบางส่วนสามารถโอนกรรมสิทธิ์ได้ในไตรมาส 3/2565 เช่น บูรสิริ กรุงเทพกรีฑา เอ็กซ์ที ห้วยขวาง เดอะเบส เพชรบุรีทองหล่อ และ ดีคอนโด ไฮด์อเวย์
2.) แนวโน้มกำไรงวด 4Q22 ยังดีต่อหนุนจากการเริ่มโอนกรรมสิทธิ์ของโครงการขนาดใหญ่หลายโครงการ เช่น เอ็กซ์ที พญาไท (มูลค่า 9.8 พันลบ.,ขายได้ 45%) และ นาราสิริ กรุงเทพกรีฑา (มูลค่า 6.0 พันลบ., ขายได้ 100%)
3.) SIRI ซื้อขายในระดับที่ไม่แพงด้วย PER ปี 2565 ที่ 6.6 เท่าและ Dividend yield ปี 2565 ของเราคาด 6.9%
รายงานตัวเลขเศรษฐกิจ
วันอังคาร ติดตาม ถ้อยแถลงของ Fed Harker และ Fed Mester
วันพุธ ติดตามตัวเลข PPI เดือน ก.ย. ของสหรัฐฯ คาด +0.2% MoM และ +8.3% YoY รายงานภาวะตลาดน้ำมันของ OPEC ถ้อยแถลงของ Fed S.Barr  Fed Bowman และ FOMC minutes รวมถึงการประชุมประจำปีของ World Bank และ IMF  
วันพฤหัสฯ ติดตามตัวเลข CPI เดือน ก.ย. ของสหรัฐฯ คาด +0.2% MoM และ +8.1% YoY ตัวเลข Core CPI ของสหรัฐฯ คาด +0.5% MoM และ +6.5% YoY ตัวเลข Initial Jobless Claim ของสหรัฐฯ คาด +225K คน และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามตัวเลข M2 ของจีนเดือน ก.ย. คาด +11.9% YoY ตัวเลข Outstanding Loan Growth ของจีนเดือน ก.ย. คาด +10.8% YoY ตัวเลข CPI ของจีนเดือน ก.ย. คาด +0.3% YoY และ +2.8% YoY ตัวเลข PPI ของจีนเดือน ก.ย. คาด +1% YoY ตัวเลขส่งออก และนำเข้าของจีนเดือน ก.ย. คาด +4.8% YoY และ +1% YoY ตามลำดับ ตัวเลขดุลการค้าของจีนเดือน ก.ย. คาด +US$81.3bn (เทียบเดือนก่อนหน้าที่  +US$79.4bn) ตัวเลข Retail sales ของสหรัฐฯ เดือน ก.ย. คาด +0.2% MoM และตัวเลข Michigan Consumer Sentiment index เดือน ก.ย. คาด 59 จุด (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY